Champa

Champa èra un reiaume d'Asia dau Sud-Èst establit dins lei províncias centralas dau Vietnam actuau. Fondat a la fin dau sègle II ap. J.C., dispareguèt dins lo corrent dau sègle XIX.

Foguèt fondat en 192 dins la region de Hue a la seguida dau declin de la dinastia chinesa Han per lei Chams, un pòble d'origina austronesiana. Au sègle IV, après una progression militara en direccion dau sud au detriment de Funan, Champa intrèt en relacion amb Índia e ne'n adoptèt lo modèl culturau e politic (formacion d'una societat de castas... etc.). Pasmens, a partir dau sègle X, lo reiaume deguèt faciar l'expansionisme dau reiaume de Dai Viet, precursor dau Vietnam actuau, que conquistèt pauc a pauc son territòri après una tiera de guèrras que s'acabèron dins lo corrent de la segonda mitat dau sègle XV ambé la presa per lei Vietnamians en 1471 de Vijaya, capitala dau reiaume. A l'eissida d'aquelei conflictes, Champa èra reduch a un pichon territòri a l'entorn de Nha Trang. Vassalizat en 1696, foguèt definitivament annexat per Vietnam en 1832.

 Liames intèrnes 

 Vietnam.

 Bibliografia 

 Nòtas e referéncias